
PITBULL 





ENVERDAD TA UN CACHO PELIGROSO? 


Ta un hecho cu cacho semper a ser considera como e mihor amigo di un ser humano. Un cacho, den 
cualquier momento cu su doño ta den problema, mesora lo defende su doño. Un cacho nunca lo lubida 
e man cu a dune cuminda pa e por kita su hamber. 
Sinembargo tin un rasa di cacho, cu ultimamente no ta ser poni den e mesun categoria. 


Hasta ta asina, cu na diferente 
paisnan, e mandatarionan ta trata di 
elimina e rasa di e cacho aki. E rasa 
Pitbull!! Locual ta ser comenta di un 
Pitbull no ta nada bunita. Y si bo 
mester lesa e comentarionan cu mas 
tanto pa parti di Prensa ta ser scirbi, 
anto un Pittbull por ser considera cu 
eno ta un rasa di gaba. Pitbull a ataca 
hende, Pitbull a morde un homber, 
Pitbull a mata un mucha y diferente 
otro articulonan cu ta ser publica, 
cual ta duna bo di compronde cu un 
Pitbull ta un cacho peligroso. Pero ta 
berdad cu un Pitbull ta sumamente 
peligroso y cu e rasa aki mester ser 
elimina??? Pa nos por tuma un 
decision mas objectivo, nos tin cu 
studia e historia di e rasa aki mas 
profundo. 


Durante aña 1800 ya caba e 
costumbernan pa laga cachonan 
bringa contra toronan tabata existi - 
yama Bullbaiting - na unda nan tabata 
laga un of mas cacho bringa contra 
un toro, te ora cu e animal aki perde 
e batalla y kita cai abao morto. Hasta 
tabata asina, cu nan tabata kere, cu 
solamente despues di e Bullbaiting, 
cu e carni di e toro tabata haya un 
mihor sabor. 

Pero durante 1835 e deporte cruel 
aki a ser prohibi na Inglaterra. E 
cachonan cu nan tabata usa pa e 

deporte cruel aki, no ta tin mas uso pa 
nan. Tabata asina cu e cachonan 
pertenece di e rasa aki a perde nan 
balor. Automaticamente e betnan cu 
e hendenan tabata haci ariba e 
cachonan tambe a yega na nan final. 


L.G. Smith Blvd. 106 

Mihor bisa, asina e tabata mustra 
den principio. Pero no a dura mucho, 
cu esnan cu tabata practicando e 
deporte aki, a encontra un sistema 
otro pa divirti nan mes. Laga cacho 
bringa contra cacho. 

Den cuminzamento nan tabata usa 
cachonan cu tabata morde solamente 
e nanishi di e toro, pa despues keda 
colga na e nanishi te ora cu e toro 
muri. 

Nan a haya nan mes ta buscando 
cacho, cu ta keda wanta ora di morde 
y cu tin mas agresividad, p'asina 
duna e deporte aki mas espectaculo. 
Pa e motibo aki, nan a dicidi di rasa 
e Bulldognan cu e rasa di cacho, 
Terrier. Di eynan, nos conoce e rasa 
"Bullterrier" Durante di guerra, 
problema y persigicion a cuminza na 
Inglaterra, pa cual hopi hende a 
imigra pa Merca hibando nan cacho 
cu nan. 

Na Mercaecachonan asigui desaroya 
y nan tabata laga e cachonan bringa 
den un "Pit". E nomber di Pitbull a 
ser crea. For di comienso e 
personanan cu tabata usa cachonan 
pa pelea di cacho, a bin ariba e idea 
pa busca un cacho cu mester ta - 
balente - agresivo contra otro cacho 
- Bringa te final - e cacho no mester 
tin miedo - e mester ta pertenece di 
un tremendo forza (especial den su 
kaaknan), e mester tabata cariñoso 
pa hende, como cu e referee mester 
por drenta den e pit, den cualquier 
momento pa hala e cachonan for di 
otro sin cu e mester core e risico, cu 
e por ser mordi. 

Esaki tabata e seis puntonan cu nan 
tabata kier a mira den nan cachonan 
cu nan tabata usa pa bringa. 

Te ainda, e personanan cu ta rasando 
Pitbull, ta elimina e cachonan cu no 
ta pose di tur e seis puntonan 
menciona of ta evita pa sigui rasanan 
cu'n cacho cu no ta cuadra cu tur e 
puntonan aki. 

"The American Kennel Club" a 
reconoce e rasa aki durante 1935. Di 
e forma aki e rasa a bira obtenible pa 
tur hende. Sinembargo, eœ 
bringamento di cacho contra cacho a 
keda prohibi. 

Por ultimo ta tin un control mas 
severo ariba e rasa aki. 

E nomber oficial a bira "The 
American Staffordshire Terrier". 


Pero e fanaticadonan cu tabata 
esunnan cu tabata rasa e cachonan 
aki, no a keda mucho contento cu e 
ley aki, y nan a dicidi di sigui rasa e 
cachonan ariba e seis puntonan 
menciona. Nan tabata laga nan bringa 
contra otro pa asina saca e mihornan 
y rasa nan. 

Y esey ta esun cu nos conoce bao di 
e nomber: "The American Pitbull 
Terrier" cachonan agresivo contra 
otro cacho, semper dispuesto pa 
bringa te na morto. Nan tin un 
tremendo forza den nan kaaknan y 
nan ta hopi cariñoso pa hende. 


Pero mescos cu a tuma lugar cu hopi 
otro rasa di cacho, na momento cu e 
Pitbull a bira popular, kende cu kier 
tabata busca un Pitbull. Hasta hende 
cu ni siquiera sa ni pia ni cabez, 
tabata busca un Pitbull pa cana blof 
of sinti nan mes mas sigur. 

Tambe e mafiosonan a mira un bon 
uso den e Pitbull. Personanan cu 
tabata kier a produci placa, acuminza 
rasa e cachonan pa loco, cachonan 
ruman cu ruman, tata cu yiu, mama 
cu yiu etc. etc. 

Esaki ta locual nos ta yama 
"Crossbreeding" - hende cu tabata 





E pakete lo bay contene: 
* Agencia Funeral 


haci nan cacho agresivo contra hende 
- y Crossbreeding a causa cu awendia 
nos tin hopi Pitbull ta canando rond 
ariba e mundo aki, cu no ta cuadra cu 
e meta original di e rasa aki. 

Esaki ta algo tristo y di lamenta!!! 
Corda bon, tur cacho por morde, 
pero ora cu un Pitbull morde e 
consecuencianan ta hopi mas grave 
compara cu un mordi di otro cacho. 
Y pa colmo e ta un noticia cayente pa 
medionan di comunicacion. 

Si un pekinees morde un hende esaki 
no ta bira un noticia. Pakico no? 
Pasobra un mordi di un pekinees ta 
casi imposible cu e lo causa morto di 
e victima. 


Amigo, si bo ta desea di busca un 
cacho, pensa bo mes bon, un Pitbull 
no ta pa tur hende. Busca informacion 
bon tocante erasa di Pitbull y percura 
pa bo bai na un kennel recomenda, pa 
bo no encontra bo mes den problema 
despues. 

Si bo no tuma cuenta cu tur esaki y bo 
ta busca un Pitbull sin sa algo di 
cacho en general y mucho menos di 
e rasa Pitbull, bo tin e oportunidad cu 
bo lo termina cu un tijdbom, sin sa ki 
ora e por explota!!! 

EPISPTO RA anna 
ARIBA UN HOMBER CRIMINAL 


Bobby Downs por ta un criminal di promer grado, pero sinembargo e la logra conquista e 
corazon di Amanda Timmens - un mama di un yiu muher chiquito di dos aña. Actualmente 
Amanda ta nengando tur e bon consehonan di su famianan y di su amistadnan. Amanda ta 
bibando cu un solo deseo, esey ta pa pronto e por bira e señora legal di Bobby Downs. 





Bobby Downs 


Aunque con fuerte e amor di Amanda 
ta pa Bobby Downs, sinembargo su 
corazon lo mester spera hopi, prome 
cu su deseo amoroso ser cumpli. Y 
esaki tin su motibonan. 

E homber cu a logra penetra den su 
bida - Bobby Downs - actualmente ta 
sintando su castigo den prison. 


Bastante añanan atras, Bobby pa 
motibo di jaloers a asesina su se- 
ñora Nicole, tirando tres bala den su 
cabez cu sanger frieu, dilanti di su 
dos yiunan. Den promer instancia 
Bobby a ser condena cu castigo di 
morto, pero despues nan a cambia 
su sentencia pa 28 aña sera tras di 
tralinan di prison. 

Un periodo corto despues Bobby a 
ricibi su promer carta for di Amanda, 
kende ahacie peticion na e criminal, 
pa ser su amigo pa medio di 
corespondencia. Amanda y Bobby 
a cuminza un corespondencia largo 
cu otro y no a dura mucho cu nan 
corazon a cuminza pertenece na otro. 
Sinembargo e dos personanan aki, 
nunca antes a yega di encontra cu 
otro y tampoco nunca nan no a yega 
di papia cu otro ni siquiera pa telefon. 
Aunque cu nan ta separa for di otro 


pa mas cu 5000 milla, nan separacion 
no por a kita afor, cu nan romance dia 
pa dia a floreciendo mas y mas. 

Amanda tocante esaki ta tin e 
siguiente di conta: "Mi sa, cu hopi 
hende ta bibando cu e pensamento, 
cu nos amor pa otro ta algo raro. 
Tambe cu mi ta perdiendo mi tempo 
pa enamora tras di un bordugo. E 
comentarionan aki ta algo cu ta pone 
mi haya un odio grandi mes, paesnan 
cu ta haciendo redo ariba mi persona 
of ta mete den mi asunto. Pasobra mi 
mes tin e sigur di mi mes, cu nos amor 
pa otro ta algo cu a ser manda pa nos 
for di cielo y esey mi por ser considera 
como un amor sagrado. No," Amanda 
a bisa, "no ta mi persona ta perdiendo 
tempo, pero ta esnan cu ta mete den 
nos bida, envez cu nan busca algo di 
util pa haci. Nan ta formando un 
grupo, cu no kier pa mi persona ser 

Amanda tin tur su pasenshi pa spera ariba e momento cu su 
corazon lo canta gloria 


corona cu felicidad." 

Amanda tin sigur di su mes, cu e 
amor cu e tin pa Bobby, lo mihora e 
criminal pa loque e la haci y cu ora cu 





e sali liber for di prison, su persona lo 
ta un homber cu lo bai ser bon mira y 
acepta den comunidad. "Y pakicoesaki 
no porta posible?” Amanda a bisa cu'n 


seguridad den su voz. "Boso por 
kere mi palabranan, pasobra Bobby 
a admiti na mi persona pa medio di 
carta, cu te ainda e tin hopi duele 
mes pasobra e la mata su señora. Y 
pa loque cu e la scirbi mi, enverdad 
mi ta kere su palabranan scirbi, 
pasobra Bobby ta un homber 
intelligente y no un persona 
mentiroso. Ademas Bobby tin un 
confianza grandi den mi persona. 
Tambe mi tin sigur cu Bobby ta 
stima mi persona hopi mes, como 
cu den cada carta cue manda pa mi, 
tin dos corazon na otro pinta como 
e simbolo di un amor berdadero." 


E stimacion cu nan tin pa otro ta 
birando dia pa dia mas grandi. 
Aunque cu nan ta kedando hop leu 
for di otro nan corazon ta yena cu 
ilusion. Por ultimo Bobby a manda 
un reenchi simpel di fantasia color 
di plata, y un potret di su persona 
compaña pa un carta, cubri cu 
palabranan di amor pa Amanda. Su 
plan ta, pa tan pronto cu e sali liber, 
cueloencontra enlace matrimonial 
cu Amanda. Un amiga di Amanda 
cu no ta di acuerdo cu e romance 
raro ey a bisa lo siguiente: "Mi no ta 
keriendo cu Amanda enverdad, lo 
ta realizando den ki sorto di 
situacion e ta hincando su mes. No, 





mi no ta kere esey,” su amiga a bolbe 
ripiti. "Pasobra no ta solamente mi 
persona como su mihor amiga, ta 
contra di nan stimacion, pero tambe 
tur otro cu conoce Amanda. Bobby 
ta un criminal peligroso y ademas mi 
tin sigur cu e homber ey lo keda asina 
pa semper di su bida. Mescos cu den 
pasado e la mata su señora dilanti di 
su dos yiunan, mayan den futuro e 
por kita Amanda tambe for di e 
mundo aki. Nos kier Amanda bon y 
no ta desea cu mayan e por perde su 
bida, na man di e criminal ey, cu no 
ta tin ni e compacion cu su señora y 
su propio dos yiunan. Mi ta haya cu 
Amanda ta perdiendo su temponan 
valioso cu un homber, cu tin hopi 
añanan di castigo ainda pa cumpli 
den prison. Mi'n por compronde 
pakico Amanda no por trata pa 
encontra un joven, cu nunca no ta tin 
problema cu polis. E mihor cos cu 
Amanda por haci ta bai un docter di 
cabez patuma un tratamento. Pasobra 
ta tristo pa tende for di Amanda, con 
eta bai drumi cu e potret di e criminal 


ey, pa asina e por satisface su deseo 
sexual. Bo ta kere cu loque Amanda ta 
haciendo por ta algo bon? 

Pasobra tin hopi joven cu e por busca, 
pa yuda su persona pa drenta e mundo 
di amor, envez cu e usa e potret di e 
criminal ey. Tambe mi a lesa un carta 
cu Amanda a ricibi di e criminal ey 
den cual ta scirbi lo siguiente:" 
Amanda mi amor. Na momento cu ta 
di e leu ey pa nos casa cu otro, mi lo 
por confia ariba bo persona, cu bo lo 
keda cariñoso manera actualmente bo 
ta den bo cartanan? Bo por ta asina 
bon di duna mi bo palabra, cu bo 
persona nunca lo haci mi jaloers, pa 
asina mi no mester comete un error 
atrobe, pa bolbe haya mi den prison 
pa cumpli cu'n castigo?" 


E pregunta ey den e carta scirbi pa 
Bobby a haci e preocupacion di su 
amiganan mas grandi ainda, como cu 
Bobby a bira un criminal pa motibo di 
ta hopi jaloers mes."Mi no por 
compronde, di con e carta ey no por a 
habri e wowonan di Amanda ainda?" 


Su amiga sacudiendo su cabez a 
bisa. "Pasobra Amanda ta un persona 
cu ta gusta diverticion y figura bo cu 
ariba un dia, e homber ey mester 
encontra Amanda combersandocu'n 
otro homber? 

Anto ta ki sorto di risico Amanda lo 
corre den un momento asina na su 
man? Amanda den un caso asina 
tambe lo ser asesina pa e bordugo 
ey? No," e amiga a bisa, "esey si nos 
no kier pa nos amiga. Amanda ta 
ciegamente enamora di un homber 
asina baho, cu e no kier realiza e 
berdad." "Ah," Amanda despues a 
bisa, "ta duel mi hopi pa declara 
esaki, pero mi amiganan ta hopi 
jaloers mes ariba mi persona. Pero 
mi tambe ta un muher, cu tin e 
derecho pa tuma e decision ariba mi 
felicidad manera tur otro. Bobby 
actualmente ta bibando den mi 
corazon y no tin un hende na mundo, 
cu por prohibi mi di stima e homber 
cu mi kier pa ta na mi lado. Of no ta 
asina!" 

UN AMOR FIEL TE NA MORTO 


MAA 
Un yabi a ser hinca den e slot y sin desordo e porta di e cel 117 a ser habri. Martha Beck un 
muher joven di casi 150 kilo a lanta para den e cel unda e ta sperando ariba su sentencia di 
morto. Compaña pa dos cipier e director di e prison a drenta paden. Martha Beck cu 
wowonan sustia a dirigi su mirada ariba e director. 
"Y, Martha a puntra, "e decision a ser tuma caba?” E director a knik cu su cabez y despues 
a hala e carta mas serca di Martha y a cuminza lesa lo siguiente: "E peticion pa clemencia di 


e condenada a ser nenga." 


Martha Beck 


Cu calma e director a bolbe laga su 
man sak abou. "Bo ejecucion a ser 





aproba pa mayan 6'or di mainta," e 
director a bisa. Martha Beck a krimp 
den otro. Pero no di ansha pa muri. 
Su pensamento tabata dirigi ariba 
Raymond Fernandez, kende tambe 
ta sera den prison den un cel di morto. 
Martha cu lipnan tembloroso a puntra 
e siguiente na e director: "Pero no ta 
posible cu nan por laga Raymond na 
bida?" 

Atrobe e director nengando a sacudi 
su cabez. "Awel, si no ta asina, anto 
mi tin gana di haya un pen y papel si 
ta posible. Mi kier scirbi algo." 

Un poco despues Martha a ricibi 
papel y pen. Martha a bai sinta na un 
mesa chiquito den su cel y a cuminza 
scirbi lo siguiente: "Raymond bo ta 
pensando ariba mi ainda? Ta bo ta e 
unico homber den mi bida y e amor 
di mi alma. Bo ta recorda ainda ariba 

nos anochinan amoroso? Bo ta corda 
ainda con nos dos tabata sinta bao di 
e cielo dorna cu su streanan? Mi man 
tabata den esun di bo. Pero nos 
mannan hamas lo encontra cu di otro 
y tampoco nos lipnan no lo encontra 
cu di otro mas." 

Martha a dobla e papel y a duna esaki 
na un di e cipiernan haciendo e 
siguiente peticion: "Bo por ta asina 
bon di entrega esaki na Raymond?" 
Despues tambe e porta di cel a ser 
sera atrobe. Martha a keda spera, te 
ora cu e la haya un contesta. Contesta 
di un homber cu a haci di su persona 
un criminal. 


Te asina leu cu Martha por corda 
ainda, nunca ningun hende a yega di 
stima su persona ariba e mundo aki. 
For di periodo di su mucha chiquito 

ya e tabata un mucha muher gordo, 
mientras cu su klas completo tabata 
tenta su persona cu su gordura. Den 
su memoria ainda e potret di suruman 
homber ta aparece. Su ruman homber 
grandi. Tabata ariba un bon dia, na 
momento cu su mama a sali pa bai 
mira pelicula, na cual momento su 
ruman a probecha di e oportunidad 
ey y a aserca Martha cu e siguiente 
peticon: "Martha, bin serca mi, pa mi 
por caricia bo. Ademas toch no tin 
ningun hende cu ta haci preocupacion 
cu bo," su ruman homber cu un voz 
frieu a bisa, pa despues viola su 
ruman mubher di diezdos aña. 

Na momento cu su mama a regresa, 
Martha bao di yoramento a core bal 
conta su mama cu e la ser abusa pa su 
ruman homber. Pero Martha a keda 
boca habri, na momento cu su mama 
a bisa lo siguiente den su direccion: 
"Mira mal mucha, ta bo mes ta esun 
cu a conquista bo ruman homber, 
pasobra bo ta gusta esey. Y laga bo 
ruman homber awor na paz y no 
busca aventura cu bo propio ruman 
homber." 


Martha ta tin un deseo cu tabata 
ocupa su persona y esey ta bira 
verpleegster. Despues di a tuma un 
curso y a termina esaki cu exito, e la 
cuminza traha den un hospital. Pero 

tampoco na su trabao e no por a 
encontra e cariño necesario. Envez 


cu e por a yuda esnan cu ta enfermo, 


nan a pone su persona laba morto. 
Un trabao cu no a cai na agrado di 
Martha y cual ningun otro 
verpleegster tampoco no tabata gusta 
haci. 

Martha no por a soporta e bida mas 
naundae la nace y a dicidi di bai biba 
na New York. Pero na e ciudad 
mundial tampoco, e no por aencontra 
ningun amigo. Den vez en cuando ta 
tin algun hende homber si cu tabata 
kier Martha, pero esakinan tabata pa 
busca solamente diverticion di su 
curpa. Nunca ningun di nan a brinda 
Martha e amor cu tanto e ta desea. 
For di un di e relacionnan aventurero 
cual tabata di corto duracion, Martha 
a cai na estado. 


Pa sconde e verdad pa su coleganan 
di trabao, Martha a pensa e siguiente 
mentira. E la gaña su compañeranan 
di trabao, cu un capitan, Joseph 
Carmen, taenamora ariba su persona. 
"E ta un homber hopi netchi mes y 
ademas e taun homber cu ta pertenece 
di un bon tipo. E ta un persona halto 
cu wowonan blau.” Y na momento 
cu su compañeranan di trabao a 
cuminza ripara cu Martha ta na 
caminda pa trece un baby na mundo, 

























Martha a anuncia cu'n cara contento 
cu e capitan a haci su persona e 
ofrecio pa nan por casa cu otro. Un 
par di dia prome cu nacemento di su 
yiu, Martha a presenta na trabao cu 
lagrimanan dramando ariba su cara. 
Sin a papia of bisa nada Martha a 
laga nan mira un telegram cu e 
siguiente tekst: "Capitan Joseph 
Carmen a fallece como un heroe." 
Pero loque cu su compañeronan no 
tabata sa, ta cu e telegram aki ta 
Martha mes a mande pa su propio 
persona for di un postkantoor cu ta 
kedando na New York. Martha a 
sigui biba cu e pensamento, cu e 
mester por logra pa encontra un 
homber cu por tin stimacion pa su 
persona. Un persona cu no ta haci 
preocupacion cu su gordura, pero cu 
lo stima su persona manera su curpa 
ta. Por ultimo Martha a dicidi di 
pone un anuncio chiquito den un 
corant den cual e la solicita pa un 
homber cu kier parti su felicidad cu 
su persona. 

Un par di dia despues a presenta un 
homber na su cas kende a lesa e 
anuncio den corant. Raymond 
Fernandez, kende ta ocho aña mas di 
edad cu Martha. Raymond ta un 
americano y su mayornan ta di Spaña. 
Na momento cu e la mira Raymond 
para dilanti su porta, Martha a sinti 
su mes tur feliz cu e mundo por 
ofrece. 


Martha ya tabata keriendo, cu por fin 
e lo bai encontra un poco amor y 
stimacion. 

Pero Raymond no tabata un persona 
cu tabata en busca di amor. E tabata 


un homber cu semper tabata lesa tur 
clase di corant, pa di e forma ey e por 
bin den contacto cu sexonan 
femenino, y pa medio di anuncionan 
den corant tabata tratando pa bin den 
contacto cu un homber pa casa. Di e 
sistema aki, Raymond, tabata trata 
na haya algun dollar for di e 
muhernan. Tan pronto cu Raymond 
lesa un di e anuncionan aki y tin e 
direccion di su victimanan, e tabata 
cuminza conta nan e mentira, cu e ta 
contento di por a encontra cu e 
anuncio, como cu e ta sinti su mes 
hopi solitario y cu e tambe ta buscando 
un muher pa casa, p'asina nan por 
forma un matrimonio y un hogar 
feliz. Martha a kere e palabranan 
bunita di Raymond. 

Ariba e mesun dia cu Martha a sera 
conoci cu Raymond ya e tabata tin 
contacto intimo cu Raymond. Pero 
Raymond a bin hopi liher atras, cu 
Martha no tabata un muher cu tabata 
pertenece di placa y cu su persona no 
tin nada di haci cu'n muher bashi. 
Martha no tabata un mubher rico. 
Raymond kier a laga Martha. Bao di 
yoramento Martha a cai na rodia y 
cuminza sclama na Raymond pakeda 
biba serca dje. "Raymond, bo por 
haci locual bo kier cu mi, pero por 
fabor keda serca mi. Mi kier pa bo 
stima mi," Martha yorando a bisa e 
homber su dilanti." 

Despues di hopi yoramento, Martha 
por a logra haya Raymond di e leu ey. 
"Bon, mi lo keda serca bo, pero basta 
bo haci tur cos, loque mi ta desea di 
bo.” Martha a haci e huramento na e 
homber den nomber di su mama, cu 
e por conta ariba su palabra. 


Sinembargo Raymond no a keda sin 
cumpra diferente corant, pa lesa e 
anuncionan di e hende muhernan cu 
tabata buscando un homber pa casa. 
Ariba un dia su wowonan a encontra 
e siguiente anuncio den un corant di 
un tal Janet Fay cu e siguiente tekst: 
"Mi ta buscando un homber cu por 
brinda mi e felicidad necesario y cu 
por keda fiel na mi persona, pa asina 
nos por hiba un bida bendiciona cu 
otro." 

Raymond no a perde oportunidad y a 
bai duna e muher aki un bishita. 
Raymond a hiba Martha hunto cu su 
persona na cas di Janet. "Esaki ta mi 
ruman muher,” e la bisa na momento 
cu e la presenta su mes y a mustra 
ariba Martha. Un verguenza total a 
cubri Martha, oracu Raymonda gaña 
Janet cu e tin cuarenta aña di edad. 
Martha ya tin su cincuenta y nuebe 
aña. No a dura Raymond mucho 
tempo pa e por a convence Janet cu e 
ta stime cu un berdadero stimacion. 
Y a despues di ocho luna, Raymond a 
duna su palabra na Janet cu mas 
pronto cu ta posible, e lo compaña 
Janet na altar pa nan por bira un 
pareha casa. E la haci e peticion na 
Janet, pa entrega e huur di cas y pa e 
coi su cosnan cu e tin, p'asina e por 
bai biba hunto cu ne na su cas. 
Janet Fay a kere ciegamente den e 
palabra di Raymond y e la bai lanta 
tur su placanan cu e tin na banco, y e 
tabata cla pa muda cu Raymond. E 
ultimo anochi den e cas di e viuda 
Janet, Raymond a bisa Martha lo 7 
siguiente: "Martha, bo sa cu mi ta 
stima bo y cubo a duna mi bo palabra, 
pa haci tur loque mi ta desea di bo. 

Martha kende enverdad a priminti 
esey na Raymond, sin bisa un palabra 
atuma un martieu for di Raymond su 
man. Despues cu Raymond a duna 
Martha un señal, e la bai cu e martieu 
na unda e viuda Janet tabata 
drumiendo. Poco-poco y cu hopi 
cuidou Martha a drenta e camber di 
Janet y a baha e martieu cu tur su 
forsa ariba cabez di Janet. 


Despues cu Martha a caba di comete 
e crimen, Raymond a pasa man cu e 
placanan cu Janet ta tin gespaar y a 
bai cu esaki pa sigui hiba un bida 
placentero. Den vez en cuando 
Raymond tabata bai serca Martha, 
na unda e tabata hura e muher cu 
ainda e ta stima su persona. .. 

E par di miles di dollarnan cu 
Raymond ta tin pronto a caba. Ariba 
un dia e la bisa Martha. "Tende mi 
amor, mi ta kere cue tempo necesario 
a yega pa nos busca un otro victima. 
Ki bo pensa di esey mi dushi?" 
Algun dia despues Raymond a lesa e 
siguiente anuncio den corant. "Un 





señora kende pa motibo di guerra a 


keda viuda ta buscando un homber 
cariñoso como amistad. E persona cu 
solicita mester tin stimacion pa su 
dos yiunan. ..." E viuda aki tabata 
yama Delphina Downing di trinta y 
dos aña di edad. Atrobe Raymond y 
Martha a usa e mesun tactica. 
Raymond a presenta su mes na e 
viuda, cu e ta buscando un muher pa 
casa y cu e ta un persona cu ta gusta 
mucha y cu Martha ta su ruman 
muher. 

Atrobe e viuda mescos cu tur otro 
muher a kere den e stimacion di 
Raymond y a pasa tur e placa cu e tin 
na banco y su propiedadnan ariba 
nomber di Ray. Ariba un dia cu 
Delphina ta tin un pleitamento cu 
Raymond, Martha a coi un caha di 
pildo y aduna esaki nae viuda bisando 
e siguiente palabra: "Tuma aki, e 
pildonan aki ta especial pa calma 
rabia y nervio. Bebe cuatro pildo den 
un solo vez. Delphina kende no a 
sospecha nada malo, a bebe tur cuatro 
pildo den un solo vez. Un par di 

minuut despues e viuda a cai den otro 
ariba su stoel casi for di su rosea. 
Peroe viuda Delphina Downing ainda 
tabata na bida. Den presencia di 
Martha, Raymond a pone unrevolver 
ariba frenta di e viuda y a bisa cu'n 
tono bofonante: "Hey, muher sushi y 
bobo cu bo ta, un idiota manera bo, 
mester muri di un forma cruel.” Na e 
mesun momento ey tambe un tiro a 
resona y a bora e frenta di e viuda. E 
viuda a muri mesora. Martha a pasa 
man cu e cadaver y a sconde e curpa 
sin bida den kelder di e cas. Na 
momento cu Martha a regresa den 
sala, e la sinti un yoramento for di un 
di e cambernan. Tabata Rainelle di 
dos aña, e yiu muher chiquito di e 
viuda kende tabata yorando pasobra 
e tabata haci falta di su mama. 
"pero ta kico mas bo ta sperando, 
Marhta?" Raymond a puntra. "Ban 
mira Martha, cumpli cu bo trabao y 
termina cu e yoramento ey!" 


Martha a bai den e camber y a pone 
e mucha muher chiquito den su braza. 
Pa un rato e la keda para den e camber 
y despues e la bai cu e mucha muher 
chiquito den e kelder. Yegando eynan 
di un forma bestial Martha a asesina 
e mucha muher chiquito. E cadaver 
Martha a pone banda di su mama den 
un graf cu e mes a traha. Atrobe 
Raymond a baha na awa cue placa cu 
e viuda a pone ariba su nomber 
legalmente. 

E victima number cuatro tabata yama 
Myrtle Young. Tambe na e viuda aki 
Raymond a presenta hunto cu Martha 
como su ruman muher. Atrobe 
Raymond a declara su stimacion y cu 
pronto nan lo casa cu otro. Raymond 
a logra di haya e viuda aki asina leu 
cu su palabranan bunita, cu Myrtle 
Young a dune tur su placa cu e ta tin 
y tambe su propiedadnan. 

Un vez mas, Martha mester a cumpli 
cu e deseo di Raymond pa liquida e 
muher aki for di caminda. Un poco 
prome cu e viuda infeliz aki mester a 
drenta den un bus, pa bai tuma 
despedida di algun di su amistadnan, 

Martha a duna e viuda aki un caha di 
pildo bisando e siguiente palabranan: 
"E pildonan aki ta bon pa kita nervio 
awor cu bo tin cu despedi di bo 


amigonan. Un poco despues Myrtle - 


a hala su ultimo rosea. 

Mientras tanto F.B.I. a logra bin 
atras di e pareha asesinador. Tanto 
Raymond y Martha a keda aresta. 
Nan dos a ser condena cu castigo di 
morto. 

Un peticion pa nan haya gratie a ser 
nenga. Ora Martha a tende e noticia 
aki, e la scirbi un carta na e homber 
cu tanto e ta stima. E homber cu a 
haci di su persona un criminal cu 
sanger frieu. 

Despues cu e la entrega e carta na e 
cipier, Martha a keda spera, te ora cu 


e cipier a trece un carta for di e 


homber cu tanto e ta adora, den cual 
e siguiente palabranan tabata scirbi: 
"Martha! Mi ta stima bo hopi mes cu 
cualquier otro muher den e mundo 
aki. Mi stimacion pa bo ta sincero y 
bo por kere y confia ariba mi palabra. 
Ser un muher balente manera mi 
conoce bo. Nos dos lo bai muri 
pronto, pero mi amor pa bo hamas lo 
muri." Raymond. Pa su mayan 
mainta, un mei-ora prome cu solo a 
sali, Martha cu un sonrisa ariba su 
cara, a laga nan mare ariba e stoel 
electrico. Martha su ultimo palabra 
cu e la pronuncia tabata e siguiente: 
"Porfin, pronto mi lo haya Raymond 
pa mira atrobe den cielo.” 

Su amor Raymond, un mei-ora 
prome cu Martha ya a ser ejecuta. 

BO TIN CU SALI MAS AINDA PA 
DISFRUTA DINOS DUSHI ARUBA 


Pakico keda cas y tira bo dianan liber 
afor? Bo tin cu sali mas ainda, envez 
di keda cas. 

Aruba cu su serunan y barancanan 
tin hopi pa brinda bo cu su naturaleza. 
Kita for di bo stoel y sali hunto cu bo 
famia pa disfruta boso mes di nos 
dushi Isla Aruba. 

Hopi di nos habitantenan sigur 
conoce mas di paisnan estranhero, 
cu nan conoce Aruba. 





Si bo ta cu bo enamorada, sigur no 
tin nada mas romantico, pa para serca 
un di nos barancanan, p'asina scucha 
con e olanan di nos lamar blau ta 
sutando contra nos barancanan. Mi 
tin sigur, cu e olanan lo aprecia esey 
di bo persona. Bo amor pa bo 
enamorada sigur lo luci mas fuerte 
tanto den palabra y den bo corazon. 
Bo corazon lo yame danki, mientras 
cu e olanan di lamar cu su color 











bunita y rico na holor, lo kita tur 
tristeza for di bo corazon si encaso bo 
tin esey. 

Aruba ta igual cu un strea cu ta brilla 
di belleza y por alumbra cualquier 
scuridad cu ta ocupa nos. 

Haci un paseo y bo lo realiza cu Aruba 
ta e Isla cu a ser bendiciona y corona 
pa "Nos Gran Señor", e Isla cu no tin 
un pais den mundo cu por kita su 
corona. Bo no mester busca alegria, e 
mes lo hari cu bo for di tur skina. E 
placer lo reina tanto abao of para ariba 
un cero. Y e pueblonan ta parce cu nan 
no tin final. No tin un sitio ariba e 
mundo aki, cu ta asina cariñoso y 
asina joven. 

Pakico keda cas den weekend? Esey ta 
tempo perdi, si Aruba por pone cu 
hasta bo por lubida cu bo tin cabei 
blanco, y atrobe e por hiba bo bek den 
tempo di pasado, den cual atrobe bo 
por sinti bo den e periodo di bo 
juventud. 

Bo sanger sigur lo core fresco den bo 
adernan. Bo no keda sin disfruta di un 
paseo ariba nos dushi Isla, pasobra no 
tin un mata ariba Aruba cu lo tene un 
secreto of mas pa nos. E solo lo ser bo 
compañero tur caminda cu bo bai cu 
su rayonan di oro. 


E brug natural cu no a ser traha pa 
medio di man di un hende of mas, pero 
pa nos puro naturaleza di nos olanan 
blau y bunita cu su scumanan blanco. 
Ki dushi esey lo por ta, pa bo por baila 
un wals of mazurca toca pa un di nos 
cahanan di orgel eynan. Kere mi 
palabra, no ta un mentira pero 
palabranan escohi pa mi propio 
corazon. 

Aruba ta e Isla cu nos tin cu keda 
semper fiel te na nos morto, pasobra 
Aruba su corazon ta di oro. 

E barancanan di piedra cu Aruba tin pa 
ofrece nos, ta asina hopi cu bo no sa 
kico bo bistanan ta captando. Su 
cadushinan, matanan, palonan di coco 
y su palonan di watapana ta rico na 
naturaleza cu hasta tin nan propio 
idioma. 

Y pa no lubida ariba nos paharonan cu 

nan canto bunita y romantico, cual lo 
resona como un di e serenatanan mas 
precioso y romantico cu nos por a 
yega di haya. 

Y na momento cu e solo ta 
despidiendo di nos pa bisa nos te 
mayan, e luna poco-poco lo aparece 
na cielo cu su cantidad di streanan pa 
forma e cuadra natural mas bunita cu 
"Dios" por a regala nos. 

Y na momento cu e anochi a drenta, 
' ainda nos no a yega na e final. Ainda 
bo por tene bo mes contento, 
bishitando un di nos snackbarnan of 
un nightclub y tambe un di nos 
hotelnan. Tur esakinan por tene bo 
celebro limpi y leu for di tur 
problema. Si, nos tin cu sali mas 
ainda, esey ta bon pa un y tur. Sali 
mas di loque ta na bo alcanze y bo lo 
ripara cu esey sigur nunca lo duel bo. 
Un paseo den caya pa mira kico e 
pacusnan tin di nobo pa ofrece nos. 
Un bunita sapato, un bistir of talvez 
un prenda pa nos mes of pa regala un 
otro cu a logra roba bo corazon. 
Un salida na Aruba ta igual cu ora bo 
ta ricibi un sunchi for di e persona cu 
bo ta stima. 

Y anochi ora cu bo coi cama pa 
descanza, sigur bo lo pensa: "Oh, 
Aruba bo ta rico tanto pa bo 
naturaleza y pa bo hendenan tan 
humilde. Aruba, no tin un verrekijker 
bastante skerpi pa nos por admira bo 
manera nos corazon ta desea." 

CHANNEL 
Radio Caruso Booy 


Cu orguyo i honor 
ta presenta e cantante 
LA REINA 
DE LAS CANCIONES MEXICANA 
VIVIAN KOCK 
cu su programa nobo 
Musica Azteca Mexicana 
Sintonize di dialuna pa diavierne 
di 2'or pa 4'or di atardi 


Un voz hoben sensual, 
romantica sintonize sin falta 
cu su programa unico 
Musica Azteca Mexicana 
na bo emisora di Aruba 


THE DIAMOND CHANNEL RADIO CARUSO BOOY 


NOS BIEUWUNAN TA CONTA 





NA 1829 ARUBA A SER RANCA 
HOR D SU TRANQUILIDAD 


| Pieter Lampe di mas o menos 74 aña di edad kende tabata bibando na Fontein, tabata un 
l persona Hulandes cu a bin biba na Aruba y tabata ocupa e trabao di distreekt meester. E 
| tabata un persona grandi cu semper tabata luci pa e manera bon cu e tabata bisti. Tambe 
| Pieter Lampe tabata un persona cu tabata goza di popularidad den e comunidad di Aruba. 


A 





cu Aruba tabata 
pertenece, dunando 
asina di compronde cu 
un dia nobo a habri. 
Arubacasi completo ya 
a despierta. E tabata un 
dia normal manera tur 
otro. 

Ariba e dia ey un 
homber tabata ariba su 
cabay, pa bai duna su 
bon amigo, Pieter 


l Lampe, un bishita pa 
Autor: MARIO KOOLMAN busca algun conseho 


Compila: THEOLINDO LOPEZ pa algun catibo cu e 


| kier cumpra. Y Pieter 





AAA aa 





E solo ya tabata halto na cielo y Lampe tin su 
tabata mandando su rayonan di oro experencia ariba e 
aribae Isla Aruba. E paharanan tabata tereno ey, como su 


cu e otro gritamento di e animalnan varios catibo. 





L 
p 
resonando nan canto conhuntamente persona mes ta tin 


Pieter Lampe tabata conoci pa e yiu 
di Fontein, como cu casi no ta tin 
ningun hende tabata bibando eynan. 
Varios vez su amigonan a yega di 
conseha Pieter Lampe pa busca un 
otro lugar pa biba. Pero nan tabata 
consehonan sin balor. Pieter Lampe 
tabata gusta y tabata encanta cu 
Fontein, como cu e tabata un lugar 
na unda tabata reina un tranquilidad 
enorme. E homber ariba su cabay 
tabata pura pa e por yega serca su 
amigo.E caminda tabata malo yen di 
piedranan grandi y buraco den e 
caminda compaña pa un gran 
cantidad di stof cu tabata ser saca for 
di nan lugar pa e biento cu tabata 
suplando. 

Ariba su cabeze homber porarealiza, 
e calor cu a cuminza reina causa pa e 
solo cayente. 

E tabata tur contento, na momento 
cu for di un distancia, e por a realiza 
cu e tabata yegando na cas di Pieter 
Lampe. "He-he," e la bisa den su 
mes, "porfin mi ta yegando.” E 
calendario ariba e dia ey tabata 
marcando e fecha di 21 April 1829. 
Na momento cu e amigo a yega na e 
cas di Pieter Lampe, e la baha for di 
su cabay y a mara su animal na un 
palo di mata di mondi. Contento y cu 
pasonan chiquito e la bai na e porta di 
cura y a habri esaki pa e bai na e 
entrada principal di e cas. Pa un rato 
e amigo a pensa den su mes: 
"Caramba, pero Pieter por ta na cas? 
No ta parce." | 

E tabata haya den su mes cu e cas 
tabata demasiado keto y tabata igual 
cu no ta tin ningun alma eynan. E 
banki na unda semper Pieter Lampe 
tabata sosega su curpa e biaha aki 
tabata bandona. E amigo di Pieter a 
dicidi di cana den e cura, pa mira si 
e por encontra cu Pieter Lampe. E la 
cana cu tur su tranquilidad, ora cu e 
mester a pasa banda di un troncon di 
un palo. Diripiente tambe e amigo a 
bai halto igual ora cu un hende tabata 
ser pica pa un scorpion. Un susto 
completo na e momento ey a podera 
di su curpa, ora cu e la mira su amigo, 
Pieter Lampe, den un plas di sanger 

abao na tera. Mesora y mas liher cu e 
tabata por, ela trata pa yuda su amigo. 
Pero envano. Pieter Lampe ya no 
tabata pertenece na e mundo aki mas. 
E tabata ya un difunto cu pronto lo 
bai sosega pa eternidad bao di tera. 
Paunrato e amigo a sera su wowonan 
y a kita su sombre como respet y 
despues a habri su wowonan mas 
hancho cu tabata posible. Su corazon 
a ser yena cu ansha. E tambe talvez 
por tabata coriendo e peligro pa ser 
mata? Mas liher cu e tabata por, e la 
core subi su cabay pa bai avisa e 
yiunan di Pieter Lampe. 


Mesorae yiunan por a pensa e motibo 
pakico nan tata a ser mata. Nan tata, 
Pieter Lampe, semper ta tin un feneta 
di dashi consistiendo di puro oro. 
Pero e feneta di dashi consistiendo di 
oro a desaparece. Mesora nan a 
cuminza cu un buscada pa logra haya 
e ladron y e asesino di nan tata. pero 
nan buscamento tabata envano. Nan 
no a logra haya e ladron y e asesino 
di nan tata. 

Tabata te despues di un dia, na 
momento cu e yiunan por a canta 
victoria. Eamigonan catibo die catibo 
Chozo, a mira con Chozo tabata 
limpiando den su cuarto e feneta di 
dashi di oro, pa asina pone esaki 
brilla mas ainda. E amigo catibonan 
por a ripara cu e catibo Chozo ta tin 
tur su placer igual cu nada no a pasa. 
Mesora e otro catibonan a avisa e 
yiunan di Pieter Lampe. Un poco 
despues e yiunan sin perde tempo a 
core drenta e cas di e catibo, Chozo. 
Den promer instancia e la nenga cu e 
tin e feneta di dashi y cu no ta su 
persona a mata nan tata. Pero por 
ultimo e la confesa e siguiente di e 
crimen cu e la comete: "Si," e la bisa 
yen di susto,” mientras cu e tabata 
forsando pa hala rosea. "Mi a mata 
mi Shon, como cu mi tabata gusta su 
feneta di dashi. E feneta ey ta hopi 
bunita mes. Ariba un dia mi a dicidi 
di sconde tras di un troncon di palo y 
Ora cu mi Shon a pasa eynan, mi a 
golpia mi Shon cu un palo tanto den 


su cabez y na otro parti di su curpa. 
Mi Shon ainda a trata na defende su 
mes,” Chozo a bisa, "pero ora cu e la 
cai abao na suelo yen di sanger y no a 
lanta mas, mi tabata sa, cu mi a gana 
e guerra pa e feneta di dashi." 


Y a pa su mayan mainta e hendenan di 
gobierno a presenta na cas di e difunto 
Pieter Lampe. Chozo a ser condena 
na palo di horca, cu lo tuma lugar den 
un di e spelonknan di Aruba, cual 
tabata ser usa pa catibonan cu comete 
ladronicia of algo otro. 

Na caminda ora cu e yiunan tabata 
hibando e catibo Chozo pa ser horca, 
ainda bao di sapatiamento y protesta 
tabata grita lo siguiente: "No... no, 
mi no kier bai na e spelonk di horca 
ladron. No . . . No por fabor ... 
Pordon." Pero su gritonan tabata ser 
perdi den e biento cu tabata suplando. 
E yiunan di Pieter Lampe no tabata 
conoce e palabra compacion y 
tampoco pordon. "Sera bo boca," un 
di e yiunan a bisa. Nos lo hiba bo den 
un otro spelonk na unda no ta existi 
ningun alma." 

Un rato despues nan a yega den un di 
e otro spelonknan cual ta kedando 
banda di esun di "Horca Ladron" y a 
lastra e catibo pa ser horca. Un poco 
despues e cabuya a ser pasa rond di 
e garganta di e catibo Chozo, y e 
horcamento por a cuminza. "Bo nek 
lo bai krak djies aki, bordugo di 
Vader Piet!” Un di e yiunan a grita. 
Ta bo a mata Vader Piet y bo tambe 
lo bai mur awor." 

Un seconde despues e la ser horca. 
Den promer instancia, e curpa di e 
catibo a maneracoi un sorto di kramp 
y despues su curpa a bira slap y e 
catibo Chozo tambe a pasa pa e 
mundo di defunto. 

E spelonk ey te dia di awe a keda 
carga e nomber di Vader Piet y serca 
di e spelonk ey bo por encontra e 
spelonk di "Horca Ladron" Ainda 
den e spelonk ey bo por encontra e 
calichi cu ta dunando e prueba di e 
catibo cu a ser mal horca. 

Na momento cu Herbert Riek a yega cas for di su trabao, e la duna su señora un sunchi ariba 
su labiosnan cora y bunita. Despues Herbert a bai na e bar y a sirbi su mes un kelki di whisky. 


E la ofrece su señora, Katerina, tambe pa bebe algo hunto cu su persona, 


ero su señora no 


ta tin e gana pa tuma algo. Hunto nan dos ta hibando un bida feliz cu otro. For di e bentana 
Katerina por a mira e claridadnan di luz, cu ta tin den e flatnan y tambe e luznan di e cantidad 
i autonan cu tabata ariba caminda. Katerina tabata haya cu e luznan tabata brillando mes 
unita cu e amor sincero cu su casa tin pa su persona. 


erbert tabata ocupa un bon trabao, 
pa e compania cu e ta trahando como 
bookkeeper. Su señora ta orgulloso 
ariba su casa, pa e stimacion grandi 
cu Herbert tin pa su persona. Herbert 
su stimacion pa Katerina tabata algo 
sin final. 
Katerina tabata pertenece di cabeinan 
preto combina cu su wowonan preto 
y conhuntamente cu su dientenan 
blanco, nan tabata forma e dulzura di 
su curpa hermosa. Katerina tabata na 
altura cu su casa tin tur sorto di 
admiracion y stimacion pa su persona. 
Katerina a sinti su mes den cielo na 
momento cu su casa a haci e siguiente 
invitacion na su persona: "Mi amor, 
kico bo ta pensa, si nos bai haci un 
paseo den caya prome cu nos bai 
drumi?" 
"No ta un mal idea," Katerina a 
contesta. "Un poco aire fresco, sigur 
lo ta e mihor remedi, pa nos tin un 
bon soño garantiza awe nochi." 
Katerina aser contento cue invitacion 
di su casa, despues di ta tin un dia 
ocupa cu trabao di cas. Katerina kier 
disfruta di e anochi ey, cu e biento 
fresco pasando den su cabeinan y su 
cara. 
Despues di tanto canamento den caya, 
nan a dicidi pa drenta un restaurant 
pa disfruta di un plato Chinees. 
Despues di a saborea un icecream y 
a termina di come, Herbert a pone su 
man derecho ariba schouder di su 
señora y a bisa: "Bon, nos a termina 
di come, laga nos bai den caya atrobe 
pa mira kico e show-casenan tin di 
ofrece. Por ultimo Herbert a cumpra 
un buki di romance como regalo pa 


pa ^ 


su señora cual ta tin e titulo; Nos 
Amor Pa Otro Hamas lo Muri. 


Tabata bastante laat caba den anochi 
na momento cu nan a yega nan cas. 
Tabata parce cu e cas a bira mas calor 
despues di a keiro den aire liber. 
Herbert a saca un lenso for di su saco 
y secando algun sodor for di su frenta 
a bisa: "Caramba, ta haciendo hopi 
calor mes." 

Katerina na e momento ey, ta tin un 
solo pensamento y e tin sigur di su 
mes, e ta stima su casa cu tur su 
corazon y tambe cu Herbert ta stima 

su persona, y cu su casa hamas lo 
traiciona su persona cu'n otro muher. 
Herbert lo keda brilla su corazon di 
muher pa semper ariba e mundo aki. 
Despues cu nan dos a saborea un 
koppi di koffi, nan dos hunto a drenta 
e baño pa refresca nan curpa. Na 
momento cu nan a termina, nan a sali 
for di e baño na unda un holor fresco 
di shampoo tabata cubri nan curpa. 

Despues cu e luznan a ser paga, nan 
a cai ariba cama pa sosega nan curpa. 
Pero di sosiego no a resulta mucho 
na momento cu Herbert a bisa: 
"Katerina, bo kier kere mi, mi ta 

Dakota Shopping Paradise 





Tel.: 37448 
sintiendo mi mes igual cu mi a nace liher y cayente tabata pasando den 
di nobo?" su adernan y con su corazon tabata 
Katerina na e momento ey ta tin un funciona den su garganta. Katerina 
solo deseo - ta pa drenta den e mundo no por a pensa nada otro mas. Eta tin 
di amor cu su casa. Un rato despues solamente na e momento ey un 
Katerina su deseo a logra haya e sintimento flamable cu tabata 
atencion necesario for di su casa. cubriendo su curpa. Sintimentonan 
Katerina por a sinti con e cabeinan di manera Olanan di lamar cu tabata 
e pecho di su casa, a pone su curpa masage su curpa. No a dura mucho 
den un rilmento. E lipnan di su casa mas cu Katerina a pasa su huñanan 
tabata caricia esunan di su persona di den e cuero di lomba di su casa. 
un forma pasional. Katerina por a Herbert cu conoce parti delicadonan 
sinti con su sangernan di un forma di su señora ta tin un solo 

Nos servicio ta unico 

pensamento, cu e no mester murmura 
ningun palabra na e momento ey. 
Cada palabra lo ta prohibi. Un rato 
despues Katerina a sinti con e la yega 
di un forma magistral den e final di 
amor. 

Un poco despues cansa nan dos a 
pega soño den braza di otro. 


Katerina aunque cu e tin tur confianza 
den su casa, sinembargo ariba un dia 
ela cuminza duda cu su casaenverdad 
por ta fiel na su persona. E la ripara cu 
su casa tur dialuna, diavierna y 
diasabra tabata yega cas mas laat, cu 
antes tabata su costumber. Herbert 
mes a duna su señora di compronde, 
cu den e ultimo dianan pa motibo di 
hopi trabao, e mester keda traha 
overtime pa e compania na unda e ta 
trahando. 

Ariba un anochi, Katerina tabata den 
su auto pa bai bishita un di su mihor 
amiganan, ora cu pa su sorpresa e la 
mira su casa manehando un auto y 
sinta dilanti den e auto, ta tin un 
mucha muher blond sinta. E no por a 
kere su mes pa loque su propio 
wowonan a mira. Un solo pensamento 
a cuminza Ocupa su persona, e lo bai 
tuma venganza ariba su casa. Hamas 
e por a biba pensa cu su casa ta tin un 
amante. E palabra pordon ya no tabata 
existi mas den su vocabulario. 
Solamente e pensamento cu su casa 
tin un amante, a deposita Katerina 
den un odio completo, cu por poco a 
pone cu casi e la bira loco di tanto 
jaloers cu e la bira. 

Katerina pa calma su rabia, a dicidi 
pa sali di cas y bai den caya. 

Na momento cu Katerina a yega cas, 
e la bai para tras di sucasa y a pone un 
revolver den e horea di Herbert y a 
tira mesora. Su casa bao di sanger y 
sin bida mas a kita cai abao na suelo. 


Despues di un investigacion, e 
polisnan a saca e siguiente na claridad 
di e caso lamentable aki. 

Enverdad Herbert tabata sinta cu un 
muher blond dilanti den e auto. Pero 
cu e muher blond ey, ta e señora di 
Rosty, pa cual Herbert den su oranan 

liber tabata trahando como 
bookkeeper. Pero loque Katerina ariba 
e anochi ey no a mira ta, cu e casa di 
e muher blond, tambe tabata den e 
auto ey sinta parti patras. Y e berdad 
di e caso ey tabata cu Herbert tabata 
trahando den su oranan liber pa e 
pareha ey, pa por yega na mas placa, 
pa asina e por regala su señora un auto 


- luho y nobo di e marca Porsh, pa su 


cumpliaña cual su señora lo a cumpli 
despues di dos dia, despues cu e la tira 
su casa mata. Y e anochi ey e la sali cu 
e pareha pa hunto nan bai cumpra e 
auto. Katerina a bisa lo siguiente bao 
di yoramento: "Mi... Mi a, mi a 
comete un error fatal cu hamas mi'n 
por drecha esey mas. Herbert tabata 
trahando duro pa mi, tratando pa haci 
algo bunita pa mi cumpliaña, pe... 
pero mi a kere cu e tabata traicion mi, 
cu e muher blond cu mi a mira den e 
auto. Mi ta sinti mi mes tur malo pa e 
error grave cu mi a comete. Casi mi 
no tin lagrima mas pa yora. 

Mi wowonan poco-poco ta secando. 
Pero esey tabata un error di mi casa 
tambe, pasobra mi a yega di bisa su 
persona, cu ora nos casa y si e mester 
yega na traiciona mi un dia, cu mi lo 
mata su persona. Pero ta pakico 
Herbert no por a pone mi na altura di 
esey? Pasobra si e la conta mi esey, 
anto awor ainda nos lo ta gozando di 
e amor di otro. Dos dia promer, ainda 
nos dos di un forma pasional a drenta 
den amor cu otro. Cu "Dios" for di 
cielo por sa di pordona mi, pa e error 
fatal cu mi a comete. Mi tin hopi duele 
mes pa loque mi a haci cu awor mi 
casa no ta na e mundo aki mas. Peor 
ainda pasobra e tabata sacrifica su 
oranan liber pa haci mi contento. Pero 
awor Herbert no ta na e mundo aki 
mas, pa mi por sclama pa su pordon. 
Pa mi propio culpa, awor mi a bira un 
viuda ariba e mundo aki. Nos no por 
brinda otro cariño, caricia y amor 
mas. Mi ta spera cu e por ser ricibi den 
cielo, pa e angelnan cantando den 
koor pa dune un bon-bini. Mi lo sigui 
mi bida, rondona pa lagrima y 
tristeza." 


E MAMA NOBO Y SU TRISTEZA 


Despues di 18 aña casa, sin por a 
yega na un yiu cu tanto nan ta desea, 
e noticia favorable a ser participa pa 
e docter di Andrea, cu e ta na estado. 
Aunque cu nunca antes Andrea a 
yega di traha un bolo, cu ayudo di un 
buki di recepta, cu hopi esfuerzo e la 
logra esaki. Andrea no ta kier a laga 
un dia asina importante pasa, sin cu 
nan celebra esaki den compania di 
otro. Y Andrea tin su razon, pasobra 
despues di a spera 18 aña por fin nan 
ta asina leu, di por spera ariba e 
yegada di nan promer yiu. Ta pa e 


motibo aki Andrea y Tom a bai di 
vacacion na Bahama pa celebra e 
noticia tan valioso pa nan dos. 
"Claro cu nos ta kier a celebra esaki 
di un forma special," Tom a bisa. 
"Pasobra nos kier ta hunto bao di un 
luna tropical cu su claridad 
romantico, pa nos por biba soña cu 
nos promer baby cu ta na caminda. 
Ta hopi añanan caba nos a hiba un 
bida, sperando ariba un milagro di 
cielo." 

Pero nan dianan di placer a ser stroba, 
na momento cu ariba un dia Andrea 





CHARLIES SELF SERVICE 
& LIQUOR SHOP 


E cas di cervez 


Pa tur clase di liquor 
cervez na caha 
Refresco na caha 
Snacks y tur clase di comestibles 











a sinti su curpa malo. Tanto Tom y 
Andrea a hiba di pensamento, cu 
esaki probablemente a ser causa pa e 
awa cu Andrea a bebe. 

Hunto nan dos a bai na un clinica cu 
ta kedando serca di e hotel, na unda 
nan ta hospedando. Na momento cu 
Andrea a drenta e camber di 
saminacion e la ser samina pae docter 
di e clinica. 

Pero di un of otro manera, Andrea su 
papelnan di e docter di su cas, lo 
mester a bruha entre e papelnan di e 
otro pacientenan y algun minuut 
despues, Andrea a haya un tratamento 
robez - un injeccion cu e mama nobo 
a kere cu lo mihora su persona, for di 
e kramp cu ta molestiando su stoma 
- a pone cu Andrea a bai for di su 
conocemento. Na e momento ey 
Andrea a ser hiba den e camber di 
Operacion, na unda a ser comete un 
abortus cu e mama nobo. 


Ora cu ta di e leu ey cu Andrea a bin 
bek atrobe na su conocemento, e la 
bin realiza loque enverdad a pasa cu 
su persona. 

"Nos speranza a ser destrui igual cu 
un ola cu ta dal ariba baranca," Tom 
sin gracia a bisa. "Mi señora cu ultimo 

ta hibando un bida asina contento y 
feliz cu pronto e lo bira mama, 
despues di e abortus cometi na su 
persona a bira asina malo, cu 
actualmente e ta na man di un 
psychiater. Su speranza pa un dia e 
por bira mama, no ta existi mas. Y tur 
esaki pa un error estupido cometi pa 
e docter. Pero nos lo bai trata awor, 
pa exigi pa e clinica paga un daño di 
perhuicio, pa e error cu nan a comete. 
Y mi no ta mira, pakico no busca nos 
derecho pa esey," Tom a bisa tur 
desgusta. "Pasobra e docter no mester 
a quivoca su mes, di a comete un 
abortus cu mi señora, mientras cu ta 
un otro muher e ta tin ariba su schedul 
pa haci abortus. Nos a spera 18 aña 
pa por a yega asina leu, cu Andrea 
por a sali na estado, pa e docter por a 
destrui su fetus. Un error grave cu 
hamas nos por lubida of pordona. 
Ariba un dia nos a celebra, cu pronto 
nos tin un baby den nos hogar y ya pa 
e siguiente dia, nos a ser deposita den 
e mundo di tristeza. Te ainda ningun 
dinos dos, no por kere loque enverdad 
a ser cometi di un forma fatal. Kere 
mi, nos a haci nos maximo esfuerzo 
pa yega na un baby y pa den un par di 
minuut, nos a perde tur loque nos a 
haci di sacrificio, pa Andrea por a 
bira mama. Pa mi e docter ey ta iqual 
cu un criminal, pa por a mata e baby 
cu Andrea ta tin den su barica. No ta 
wega mi ta hunga, pasobra den total 
nos a gasta $292.000 pa operacion cu 
test-tube fertelizations y remedinan 
cu mi señora mester a gasta, pa por a 
yega asina leu pa e por a cai na 
estado." | 


"Pero atrobe mi mester bisa, cu pa 
motibo estupido di e docter tur nos 
plannan a caba den nada. Y ta kende 
mester carga e responsabilidad pa tur 
e placanan y e sacrificio cu nos a 
haci? No ta e docter cu tin tur e culpa 
ariba su lomba? Pasobra e berdad ta, 
cu nos bida a ser destrui completo. 
Esaki hamas lo por ser drecha. Dia y 
anochi nos ta pensando yen di duele 
ariba nos baby inocente cu no a haya 
e oportunidad pa bin ariba mundo." 

Te encuentras desorientada? 
confundida, y deseas ayuda? 
escríbanos, cuente su problema. 

un buen consejo, y adjunto a el 

DIVINO NIÑO con su oracíon. 
Caballero, usted tambien, haga lo 

direccion, y séan muy sinceros. 
Es un favor, que hacemos gratis. 
somos devotos, de este Niño que 
hace maravillósos milagros. 
APARTADO 66286 El amigo que núnca falla. 

